Елордада қызылша бойынша эпидемиологиялық жағдай тұрақсыз
DATE: 16:06, 22 Қараша 2023 | GMT +5
TITLE: Елордада қызылша бойынша эпидемиологиялық жағдай тұрақсыз
URL: https://kaz.inform.kz/news/elordada-kizilsha-boyinsha-epidemiologiyalik-zhagday-turaksiz-9b2347/
META: DATE: 16:06, 22 Қараша 2023 | GMT +5
TOTAL WORDS: 312
AUTHOR(S):
TEXT: «22 қарашадағы мәлімет бойынша қызылша ауруы 1 648 науқаста тіркеліп және 639 науқаста расталған. Оның ішінде ересектер арасында 123 жағдай, 15-19 жастағы жасөспірімдер арасында 39 жағдай тіркелді. 14 жасқа дейінгі балалар арасында 474 жағдай тіркелді, яғни 74 пайызды құрайды. Оның ішінде ең көп жағдай төрт жасқа дейінгі балаларға тиесілі, яғни 383 жағдай немесе 80%. Осы, 383 жағдайдың ішінде 90 жағдай, ол 1 жасқа дейінгі нәрестелердің арасында, бұл балалар екпе алатын жасқа толмаған», — деді ол. Оның сөзінше, науқастардың ішінде қызылшаға қарсы екпе алғандар тек 5 пайызды құраған. Вакцина алмағандардың үлес салмағы 95 пайыз. Оның ішінде:. — вакцинациядан өз еркімен бас тарту себебі бойынша 42, 3 пайыз;. — медициналық қарсы көрсетілімі бойынша 21, 4 пайыз;. — ересектердің 21, 4 пайызында вакцинация туралы деректердің жоқ болуы. — егу жасына жетпеген 1 жасқа дейінгі балалар 14, 9 пайыз. Естеріңізге сала кетейік, бүгінгі күні Ұлттық профилактикалық егу күнтізбесіне сәйкес қызылшаға қарсы екпе екі рет жүргізіледі: ол 1 жаста және 6 жаста. Қызылша өте жұқпалы ауру және көп ұжымда, әсіресе мектепке дейінгі балалар ұйымдарында, мектептерде, жоғары оқу орындарында жиі тіркеледі. Көбінесе қызылша вакцина алмаған балалар арасында басым болады. Мәселен, ұйымдасқан ұжымдарда:. — 66 балабақшада 106 расталған жағдай. Оның ішінде, 96 бала екпе алмаған. Шектеу шараларымен бүгінгі таңда 15 балабақша жұмыс істеп жатыр. — 37 мектепте 52 расталған жағдай. Оның ішінде, 45-інде вакцинация болған жоқ. — 5 жоғары оқу орны арасында 27 жағдай тіркелді. «Профилактикалық екпелерден бас тартудың көбеюі, медициналық қарсы көрсетілім бойынша және иммундаумен қамтудың төмендігі халықтың иммундық емес қабаттың пайда болуына әкеліп соқты. Егу жасына жетпеген 1 жасқа дейінгі балалар арасында қызылша ауруының көптеп тіркелуіне байланысты ҚР Бас мемлекеттік санитариялық дәрігерінің қаулысы шығарылды. Онда 6 айдан 10 ай 29 күнге дейін дейінгі балаларды егу көрсетілген. Бүгінгі таңда осы жастағы 2 500-ден астам бала екпе алды. Осы орайда, атааналарды балаларыңыздың денсаулығына немқұрайлы қарамай, вакцина алуға шақырамын. Себебі, балаңыздың салауатты өмір сүруі сіздің жауапкершілігіңізде!» — деді Жанна Пралиева
